د جلال آباد ښار اړوند نهمه ناحیه کې د صحی کیټونو د توزیع لپاره د مستحقو کورنیو د پېژندلو سروې پیل شوه. پرون سه شنبه د روان ۱۴۴۵ سپوږمیز کال د محرم الحرم د میاشتې په ۱۵مه نېټه د ننګرهار ولایت د جلال آباد ښار اړوند نهمه ناحیه کې د ننګرهار نمایندګۍ ریاست د لومړنیو مرستو مدیریت له لوری د صحی کیټونو د توزیع په موخه د ۲۵ سلنه مستحقو کورنیو سروې د یادې سیمې د رضاکارانو په ملتیا پیل شوه. تمه ده، چې د سروې له بشپړېدو وروسته به هرې اړمنې پېژندل شوی کورنۍ ته یو روغتیایی کیټ ور کړل شی.